Οικονομική βοήθεια ύψους 500.000 δολαρίων προς την Ελλάδα θα εκταμιεύσουν το επόμενο διάστημα οι ΗΠΑ , προκειμένου να στηρίξουν τις προσπάθειες που καταβάλει η χώρα μας για την προφύλαξη των προσφύγων και των μεταναστών από τον κορωνοϊό .

«Οι Ηνωμένες Πολιτείες θα υποστηρίξουν την Ελλάδα για να αντιμετωπίσουν μαζί αυτή την παγκόσμια κρίση» έγραψε ο πρεσβευτής των ΗΠΑ, Τζέφρι Πάιατ στο Twitter.

Επίσης, έκανε γνωστό ότι είχε σχετική συζήτηση μέσα στην εβδομάδα με τον αναπληρωτή υπουργό Μετανάστευσης Γιώργο Κουμουτσάκο.

US announces $500,000 in humanitarian assistance to support COVID-19 response efforts for migrants and refugees in Greece, as I discussed this week with ⁦Minister ⁦@GKoumoutsakos⁩ The US will stand by Greece as we together face this global crisis. https://t.co/anyxnWUoZc — Geoffrey Pyatt (@USAmbPyatt) April 17, 2020

«Εκφράζουμε την εκτίμησή μας για την ανθρωπιστική βοήθεια που προσφέρουν οι Ηνωμένες Πολιτείες Αμερικής στην Ελλάδα, η οποία αντιμετωπίζει τις προκλήσεις της μετανάστευσης και του COVID19. Μια πολύ ευπρόσδεκτη πράξη αλληλεγγύης από τον αμερικανικό λαό σε αυτούς τους δύσκολους καιρούς για όλους. Ευχαριστώ πολύ τον Τζέφρι Πάιατ και τον Μάθιου Πάλμερ (βοηθός υφυπουργός Εξωτερικών, αρμόδιος για Ευρωπαϊκές και Ευρασιατικές Υποθέσεις των ΗΠΑ) για την ενεργή υποστήριξή τους», σημείωσε στο Τwitter ο Γιώργος Κουμουτσάκος, παραθέτοντας την ανάρτηση του Αμερικανού πρέσβη.

We express our appreciation for the humanitarian assistance offered by the ?? to ?? facing the migration & COVID19 challenges.

A much welcomed act of solidarity from the American people in these hard times for all.

Many thanks to @USAmbPyatt & #MatPalmer for their active support. https://t.co/XiC2yOu7lG — Giorgos Koumoutsakos (@GKoumoutsakos) April 17, 2020

Όπως σημειώνει το Στέιτ Ντιπάρτμεντ, η νέα βοήθεια στηρίζεται στα θεμέλια της υπάρχουσας αμερικανικής υποστήριξης για την Ελλάδα, η οποία ανέρχεται συνολικά σε περισσότερα από 202 εκατ. δολάρια μέσα στα τελευταία 20 χρόνια, συμπεριλαμβανομένων σχεδόν 1,8 εκατ. δολαρίων σε υγειονομική βοήθεια.

Η βοήθεια που θα λάβει η χώρα μας αποτελεί μέρος μιας παγκόσμιας εκστρατείας που οργανώνει το Στέιτ Ντιπάρτμεντ και ο Οργανισμός Διεθνούς Ανάπτυξης των ΗΠΑ (USAID) για την παροχή έκτακτης υγειονομικής, ανθρωπιστικής και οικονομικής βοήθειας, η οποία θα στηρίξει κρίσιμες δραστηριότητες για τον έλεγχο της εξάπλωσης της ασθένειας.